Prof. Dr. Boediono, M.Ec. () iku Gubernur Bank Indonésia wiwit 17 Mèi 2008 nganti 17 Mèi 2009. Panjenengané mundur saka kalungguhan Gubernur Bank Indonésia amarga dicalonaké minangka Wakil Présidhèn déning Calon Présidhèn Susilo Bambang Yudhoyono sajeroning Pilihan umum Présidhèn Indonésia 2009. Sadurungé njabat Gubernur Bank Indonésia, Boediono njabat Mantri Koordinator Babagan Perekonomian ing Kabinet Indonésia Bersatu (5 Dhésèmber 2005 – 17 Mèi 2008). Boediono uga naté njabat Mantri Keuangan Indonésia ing Kabinet Gotong Royong (2001–2004) nalika mangsa pamaréntahan Présidhèn Megawati Sukarnoputri. Sadurungé, ing Kabinet Reformasi Pembangunan (1998-1999) pimpinan Présidhèn BJ Habibie, Boediono njabat minangka Mantri Nagara Perencanaan lan Pembangunan Nasional/Kepala Bappenas. Boediono uga naté njabat minangka Direktur Bank Indonésia ing mangsa pamaréntahan Soeharto. Wektu iki Boediono uga mulang ing Fakultas Ékonomi Universitas Gadjah Mada, ing universitas iki uga Boediono diangkat dadi Guru Besar Asma jejuluk utawa jeneng undang-undangan déning rélasi lan wong-wong sing kerep srawung ya iku "The man to get the job done".